ಗೌರಿ ಹಬ್ಬಕ್ಕೆ ಬರ್ತಿನಿ ಮಾತಾಡೋಣ ಮನೆಗೆ ಹೋಗು ಅಂತ ಆ ಕಡೆಯಿಂದ ಅಕ್ಕ ಫೋನ್ ಕಟ್ ಮಾಡಿದಳು....! ಬೆಂಗಳೂರು ನಿಮಾನ್ಸ್ಗೆ ನಿಮ್ಮ ಕೇಸ್ ರೆಫರ್ ಮಾಡ್ತೀನಿ. ಅಲ್ಲೊಬ್ಬರು ನಮಗೆ ಪರಿಚಯ ಇರೋ ಡಾಕ್ಟರ್ ಇದ್ದಾರೆ ನೀವು ಒಂದು ಸಾರಿ ಅಲ್ಲಿಗೆ ಹೋಗಿ ಬನ್ನಿ. ಹೀಗಂತ ಲಾಕ್ಡೌನ್ಟೈಮ್ನಲ್ಲಿ ಮದ್ವೆ ಆಗಿ ಇನ್ನೂ ಕತ್ತಿಗೆ ಕಟ್ಟಿದ ಅರಿಶಿಣದ ದಾರ ಬಿಚ್ಚದ ತಾಳಿ ಹಾಕ್ಕೊಂಡು, ಕೈ ತುಂಬ ಕರಿ ಬಳೆಯನ್ನು ಪ್ಯಾಡ್ಗೆ ತಾಗದಂತೆ ಎಚ್ಚರ ವಹಿಸಿ, ಗೌರಿ ಹಬ್ಬಕ್ಕೆ ತವರಿಗೆ ಹೋಗೋ ಹೆಣ್ಣು ಮಗಳು ಒಬ್ಬಳು ಒಂದು ಕಡೆ ಬಿಳಿ ಹಾಳೆಯಲ್ಲಿ ಏನನ್ನೋ ಬರೆಯುತ್ತ ಪದೇ ಪದೇ ತನ್ನ ಮೊಬೈಲ್ ಬರೋ ಸಂದೇಶಕ್ಕೆ ಕಿರು ನಗೆ ಬೀರಿ ರಿಪ್ಲೇ ಮಾಡುತ್ತ. ಅದೇ ಸಮಯಕ್ಕೆ ನನ್ನೊಂದಿಗೆ ಮಾತನಾಡುತ್ತಿದ್ದಳು ಆಸುಪಾಸಿನ ಆ ಸ್ಪುರದ್ರೂಪಿ ಮಂಗಳೂರು ಮೂಲದ ಆ ಡಾಕ್ಟರ್ ಹೆಣ್ಣುಮಗಳು . ಮಾತೂ ಮಾತಿಗೂ ನಿಮಗೆ ಅರ್ಥ ಆಯ್ತಾ ಉಂಟು ಅಲ್ವಾ? ಅನ್ನೋ ಪಕ್ಕ ಮಂಗಳೂರು ಅಲ್ಲದ ಇತ್ತ ತುಮಕೂರು ಇಲ್ಲದ ಮಾತೊಂದು ಆಕೆ ಬಾಯಿಂದ ಪದೇ ಪದೇ ಬರ್ತಾ ಇತ್ತು. ಆಕೆಯ ಕ್ಯಾಬಿನಲ್ಲಿ, ನಾನು ಹಾಕಿಕೊಂಡಿದ್ದ ಮಾಸ್ಕ್ ಅನ್ನು ತೂರಿ ಬರುತ್ತಿದ್ದ ಡೆಟಾಲ್ ವಾಸನೆಯನ್ನು ಸಹಿಸಿಕೊಂಡು ಥೇಟ್ ಪಾಠ ಅರ್ಥವಾಗದ ವಿದ್ಯಾರ್ಥಿಯೊಬ್ಬನಿಗೆ ಮೇಷ್ಟ್ರು, ಅರ್ಥ ಆಯ್ತ ನಿನಗೆ..? ಅನ್ನೋ ಪ್ರಶ್ನೆಗೆ ಹೇಗೆ ದಡ್ಡ ವಿದ್ಯಾರ್ಥಿಯೊಬ್ಬ ಸದ್ಯ ಬಚಾವ್ ಆಗೋಕೆ ಹೂ ಅರ್ಥ ಆಯ್ತು ಅಂಥ ಹೇಳ್ತಾನೋ ಅದೇ ರೀತಿಯಲ್ಲಿ ನಾನು ಕೂಡ ಆಕೆಯ ಮಾತಿಗೆ ತಲೆ ಅಲ್ಲಾಡಿಸುತ್ತಿದೆ. ಆಕೆ ತನ್ನ ಪಾಲಿನ ಮಾತನ್ನು ಹೇಳುವುದನ್ನು ಹೇಳಿ ಕೊನೆಯಲ್ಲಿ ಮೆಡಿಕಲ್ ಶಾಪ್ನವರಿಗೆ ಮಾತ್ರ ಆಗೋ ರೀತಿ ಬಿಳಿ ಕಾಗದದ ಮೇಲೆ ಯಾವುದು ಯಾವುದೋ ಮಾತ್ರೆಗಳನ್ನು ಬರೆದು ಇದು ಬೆಳಗ್ಗೆ ಮಧ್ಯಾಹ್ನ ಇದು ರಾತ್ರಿ ಊಟಕ್ಕೂ ಮುನ್ನ ಅನ್ನೊಂದನ್ನು ತೋರಿಸಿ, ಟೈಮ್ ಟು ಟೈಮ್ ಚೆನ್ನಾಗಿ ಊಟ ಮಾಡಿ ಖಾರ ಏನು ತಿನ್ನಬೇಡಿ, ಹ್ಹಾ ಇಲ್ಲೇ ಎದುರು ಇರೋ ಮೆಡಿಕಲ್ ಶಾಪ್ನಲ್ಲಿ ಇದು ತೋರಿಸಿ, ಅಲ್ಲೇ ನನ್ನ ಫೀಸ್ ಕಟ್ಟಿಸಿಕೊಳ್ತಾರೆ ಏನು ಆದ್ರೂ ಗೊತ್ತು ಆಗಲಿಲ್ಲ ಅಂದ್ರೆ ಮತ್ತೆ ಇಲ್ಲಿಗೆ ಬನ್ನಿ ಹ್ಹಾ ನೀವು ಬೆಂಗಳೂರಿಗೆ ಹೋಗೋ ಮುನ್ನ ನನ್ನ ಒಂದು ಸಾರಿ ಮೀಟ್ ಮಾಡಿ ನಾನು ರೆಫರ್ ಮಾಡಿಕೊಡ್ತಿನಿ, ಗ್ಯಾಸ್ಟಿಕ್ ಜಾಸ್ತಿ ಆಗಿರೋ ಕಾರಣದಿಂದ ಕೂಡ ನಿಮಗೆ ತಲೆ ಸುತ್ತು ಬರ್ತಾ ಇದೆ ಅನ್ನಿಸುತ್ತದೆ, ಏನಿವೇ ನೀವು ಒಂದು ಸಾರಿ ಅಂತ ನಿಮಾನ್ಸ್ಗೆ ಹೋಗಿ ಚೆಕ್ ಮಾಡಿಸಿಕೊಂಡು ಬಿಡಿ ಸುಮ್ನೆ ಯಾಕ್ ಅಲ್ವಾ ಅಂತ ಒಂದೇ ಸಮನೇ ಆ ಹೆಣ್ಣಮಗಳು ಹೇಳ್ತಾ ಇದ್ದರೆ ನಾನು ಗಡ್ಡದ ಮೇಲೆ ನನ್ನ ಎಡಗೈಯನ್ನು ನಿಧಾನವಾಗಿ ಸವರಿಕೊಂಡು ಹುಸಿ ನಗು ಬೀರುತ್ತ, ಇದೇ ತಲೆ ಸುತ್ತು ಅವತ್ತು ನನ್ನ ಏನು ಏನೋ ಮಾಡಿ ಬಿಡ್ತು ಬಿಡಿ ಮೇಡಂ ಅಂತ ಒಳಗೆ ಒಳಗೆ ಅಂದುಕೊಳ್ತಾ ಆಕೆ ಎದುರು ಕುಂತಿದ್ದ ಚೇರ್ ನಿಂದ ಎದ್ದು ನಿಂತಿದೆ. ಆದೇ ಹೊತ್ತಿಗೆ ಆಕೆ ಮೊಬೈಲ್ಗೆ ಪ್ಯಾರ್ ಅನ್ನೋ ಮುದ್ದಾಗಿ ಇಂಗ್ಲೀಷ್ ಭಾಷೆಯಲ್ಲಿ ಟೈಪ್ ಮಾಡಿದ್ದ ಕರೆಯೊಂದು ಪದೇ ಪದೇ ಬರ್ತಾ ಇತ್ತು. ಅಕೆ ಅಷ್ಟೆ ಮಟ್ಟಸವಾಗಿ ಆ ಕರೆಯನ್ನು ಡಿಸ್ಕನೆಕ್ಟ್ ಮಾಡ್ತಾ ಇದ್ದಳು. ಹ್ಹಾ.... ಅವಿನಾಶ್ ಡ್ರಿಂಕ್ಸ್ ಮಾಡೋದು ಕಮ್ಮಿ ಮಾಡಿ. ಮಾತ್ರೆ ತಗೊಂಡು ಡ್ರಿಂಕ್ಸ್ ಮಾಡಬೇಡಿ. ಬೋತ್ ಆರ್ ಇಟ್ಸ್ ಇಂಜ್ಯೂರಿಯ್ಸ್ ಟು ಹೆಲ್ತ್ ಅಂಡ್ ವೆಲ್ತ್ ಅಂದ್ರು ಅಲ್ಲಿ ತನಕ ಆ ಲೇಡಿ ಡಾಕ್ಟರ್ ಹೇಳಿದ್ದನ್ನು ಚಾಚೂ ತಪ್ಪದೇ ಕೇಳಿಸಿಕೊಳ್ತಾ ಇದ್ದ ನಾನು ಆಕೆ ಮೊಬೈಲ್ಗೆ ಕರೆ ಬಗ್ಗೆ ಹೇಳಿ ಮೊಸ್ಟಲೀ ನಿಮ್ಮ ಮನೆಯವರು ಪೋನ್ ಮಾಡ್ತಾ ಇದ್ದಾರೆ ಅನ್ನಿಸುತ್ತದೆ ನಾನು ಹೊರಡುವೆ ಮೇಡಂ ಅಂದೇ... ಆಕೆ ಹುಸಿ ನಗು ಬೀರುತ್ತ ಹ್ಹಾ ನನ್ನ ಗಂಡ ಮಾಡ್ತಾ ಇದ್ದಾರೆ... ಹೊರಗೆ ಊಟಕ್ಕೆ ಹೋಗೋಕ್ಕೆ ಅಂದ್ರು. ನಾನು ಕೂತುಹಲಕ್ಕೆ ಹೋ ಹೌದಾ.... ಎಲ್ಲಿದ್ದಾರೆ ಮೇಡಂ ಸರ್ ಅಂದೇ ಇಲ್ಲೇ ಓಪಿಡಿಯಲ್ಲಿ ಇದ್ದಾರೆ ಅಂತ ಹೇಳಿದ ಕೂಡಲೇ ಹೋ ಲವ್ ಮ್ಯಾರೇಜ್ ಮೇಡಂ..? ಅಂದೇ ಹ್ಹಾ ಹೌದು.., ನಾನು ಮಂಗಳೂರಿನವಳು ಅವರು ತುಮಕೂರಿನವರು ನಾವಿಬ್ಬರು ಧಾರವಾಡ ಮೆಡಿಕಲ್ ಕಾಲೇಜ್ನಲ್ಲಿ ಲವ್ ಮಾಡ್ತಿದ್ವಿ ಅವರು ನನಗಿಂತ ಒಂದು ವರ್ಷ ಸೀನಿಯರ್ ನಮ್ಮದು ಅವರದ್ದು ಆರು ವರ್ಷದ ಲವ್ ಮನೆಯಲ್ಲಿ ಸ್ಟಾರ್ಟಿಂಗ್ನಲ್ಲಿ ನಮ್ಮ ಮದ್ವೆಗೆ ಒಪ್ಪಲಿಲ್ಲ... ಎಂತೆಂಥ ದೊಡ್ಡ ದೊಡ್ಡ ನರ್ಸಿಂಗ್ ಹೋಮ್ನ ಓನರ್ಗಳು, ಓನರ್ಗಳ ಒಬ್ಬನೇ ಮಗ ಬಂದು ನನ್ನ ಮದ್ವೆ ಆಗ್ತೀಯ ಅಂತ ಕೇಳಿದ್ರು ಮನೆಯಲ್ಲಿ ನೀನು ತುಮಕೂರು ಹುಡ್ಗನ ಮದ್ವೆಯಾದ್ರೆ ನಾವು ಸತ್ತು ಹೋಗ್ತೀನಿ ಅಂತ ಹೆದರಿಸಿದ್ರು ನಾನು ಮನೆಯಲ್ಲಿ ಹೇಗೋ ಕನ್ವೆಸ್ಸ್ ಮಾಡಿ ಮನೆಯಲ್ಲಿ ಈಗ ಲವ್ ಮಾಡಿರೋ ಹುಡ್ಗನ ಮದ್ವೆ ಆಗೇ ಬಿಟ್ಟೆ, ಲಾಕ್ಡೌನ್ನಲ್ಲೇ ಮದ್ವೆ ಆದ್ವೀ ಮದ್ವೆ ಖರ್ಚು ಉಳಿದು ಬಿಡ್ತು, ಅಪ್ಪಅಮ್ಮ ಊರಲ್ಲಿ ಇದ್ದಾರೆ. ಈ ಗೌರಿ ಹಬಕ್ಕೆ ಊರಿಗೆ ಹೋಗಬೇಕು, ಮದ್ವೆ ಆಗಿ ಮೊದಲ ಗೌರಿ ಹಬ್ಬ ನೋಡಿ ಅಂತ ತನ್ನೀಡಿ ಮಾತನ್ನು ಹೇಳಿ ಪದೇ ಪದೇ ತನ್ನ ಮಾತಿನ ನಡುವೆ ಬರುತ್ತಿದ್ದ ಕರೆ ಮತ್ತೆ ಬರ್ತಾ ಇಲ್ವಾಲ್ಲ ಅನ್ನೋದನ್ನು ಗಮನಿಸುತ್ತಿದ್ದಳು. ಎದ್ದು ಹೋಗಬೇಕು ಅಂತ ಡಾಕ್ಟರ್ ಮುಂದೆ ಎದ್ದು ನಿಂತವನ ನನ್ನ ಕಾಲು ಆಕೆ ಮಾತಿನ ಕೊನೆಯಲ್ಲಿ ನೋಯಲು ಶುರು ಮಾಡಿತ್ತು. ಹ್ಯಾಪಿ ಮ್ಯಾರೀಡ್ ಲೈಫ್ ಅಂದವನೇ ಮತ್ತೆ ಸಿಗ್ತೀನಿ ಮೇಡಂ ಅಂತ ಹೇಳಿದ ನಾನು ಸರಿಯಾಗಿ ಡಾಕ್ಟರ್ ಕ್ಯಾಬಿನ್ನಲ್ಲಿರುವ ಹೊರಗೆ ಹೋಗುವ ಬಾಗಿಲು ಕಡೆ ತಿರುಗಿದೆ ಅಷ್ಟೆ. ಆ ಹೊತ್ತಿಗೆ ಹಿಂದೆಯಿಂದ ಹ್ಹಾ ಹೇಳು ಅಪ್ಪು... ಅಂತ ಪಿಸು ಮಾತು ಕೇಳಿ ಬಂತು ಅಲ್ಲಿ ತನಕ ನನ್ನೊಳಗೆ ಮಲಗಿದ್ದ ಅಪ್ಪು ತಟಕ್ಕನೆ ಎದ್ದು ಹಿಂದುರುಗಿ ನೋಡಿ ಪೋನಿನಲ್ಲಿ ತನ್ನ ಗಂಡನೊಂದಿಗೆ ಮಾತನಾಡುತ್ತಿದ್ದ ಆ ಡಾಕ್ಟರ್ ನತ್ತ ಹುಸಿ ನಗು ಚೆಲ್ಲಿ ಬಾಗಿಲು ಹಾಕಿ ನಿಧಾನವಾಗಿ ಹೊರಗೆ ಬಂದು. ಅಲ್ಲೇ ಎದುರು ಇದ್ದ ಮೆಡಿಕಲ್ ಶಾಪ್ನಲ್ಲಿ ಆಕೆ ಹೇಳಿದ್ದ ಮಾತ್ರೆಯನ್ನು ಬಿಟ್ಟು ಫೀಸ್ ಮಾತ್ರ ಕಟ್ಟಿ ನಿಧಾನವಾಗಿ ಹೆಜ್ಜೆ ಹಾಕುತ್ತ ಬರುತ್ತಿದೆ. ಇನ್ನೇನು ಆಸ್ಪತ್ರೆಯಿಂದ ಹೊರಗೆ ಬರಬೇಕು ನಾನು ಹೆಜ್ಜೆ ಹಾಕುತ್ತಿದ್ದ ಗೋಡೆ ಪಕ್ಕ ಕೊಠಡಿಯಿಂದಲೇ ನರ್ಸ್ ಒಬ್ಬರು ಹೊರಗೆ ಒಂದು ಇಲ್ಲಿ..... ಕಡೆಯವರು ಯಾರು? ಅವರಿಗೆ ಹೆಣ್ಣು ಮಗು ಆಗಿದೆ. ತಾಯಿ ಮಗು ಇಬ್ಬರೂ ಚೆನ್ನಾಗಿ ಇದ್ದಾರೆ ಇನ್ನೂ ಅರ್ಧ ಗಂಟೆಯಲ್ಲಿ ವಾರ್ಡ್ಗೆ ಶಿಫ್ಟ್ ಮಾಡ್ತೀವಿ. ಈ ಬಿಲ್ ಅಲ್ಲಿ ಕಟ್ಟಿ ಅಂತ ನನ್ನದೇ ವಯಸ್ಸಿನ ಹುಡುಗನ ಕೈಗೆ ಇಟ್ಟಳು ಆ ನರ್ಸ್. ಆ ಹುಡುಗ ನಾನು..... ಗಂಡ ಅಂತ ಹೇಳಿದ ಕೂಡಲೇ. ಸರಿ ಸರ್ ಅಲ್ಲಿ ಈ ಬಿಲ್ ಕಟ್ಟಿ ನಿಮ್ಮ ಹೆಂಡ್ತಿ ಹಾಗೂ ಮಗುನ ವಾರ್ಡ್ ಗೆ ಶಿಫ್ಟ್ ಮಾಡಿದ ಮೇಲೆ ನೋಡಿ ಅಂತ ಹೇಳಿ ದಬಾರಾನೆ ಹೆರಿಗೆ ವಾರ್ಡ್ನ ಬಾಗಿಲು ಹಾಕಿಕೊಂಡು ಒಳಗೆ ಏನೋ ಮುಸಿ ಮುಸಿ ಅಂದುಕೊಂಡು ಹೊರಟು ಹೋದಳು ನರ್ಸಮ್ಮ. ಹೆಣ್ಣು ಮಗು ಅಂದ ಕೂಡಲೇ ಇವೆಲ್ಲವನ್ನೂ ನೋಡುತ್ತ ನಿಂತಿದ್ದ ನಾನು ನನ್ನದೇ ವಯಸ್ಸಿನ ಆ ಹೆಣ್ಣು ಮಗುವಿನ ತಂದೆಗೆ ಶುಭಾಶಯಗಳು ಹೇಳಬೇಕು ಅಂತ ಒಂದು ಹೆಜ್ಜೆ ಮುಂದೆ ಹಾಕಿದ್ರು, ಯಾಕೋ ನರ್ಸ್ ಹೇಳಿದ್ದ ಆ ಹೆಣ್ಣು ಮಗುವಿನ ತಾಯಿ ಹೆಸರು ಕೇಳಿಸಿಕೊಂಡು ನನ್ನ ಕೈನಲ್ಲಿದ್ದ ಡಾಕ್ಟರ್ ಬರೆದು ಕೊಟ್ಟಿದ್ದ ಮೆಡಿಸನ್ ಚೀಟಿ ಹಾಗೂ ಬಿಲ್ ಅನ್ನು ನೀಟಾಗಿ ನಾಲ್ಕು ಪದರ ಮಾಡಿ ನನ್ನ ಪ್ಯಾಂಟಿನ ಹಿಂದೆ ಜೇಬಿನಲ್ಲಿ ಇಟ್ಟುಕೊಂಡು ಆಸ್ಪತ್ರೆಯಿಂದ ಹೊರಗೆ ಹೋಗುವತ್ತ ಹೆಜ್ಜೆ ಹಾಕಿದೆ. ಆಸ್ಪತ್ರೆ ಬಾಗಿಲಿನಿಂದ ಸರಿಯಾಗಿ ಮೂರು ಹೆಜ್ಜೆ ಮುಂದೆ ಬಂದ್ರೆ ಯುವರ್ ನಂಬರ್ ಇಸ್ ಅಕ್ಟಿವೇಟೇಡ್ ಅನ್ನೋ ಮೆಸೇಜ್ ಒಂದು ರಫಕ್ ಅಂತ ಇನ್ ಬಾಕ್ಸ್ಗೆ ಒಂದು ಕುಂತಿತ್ತು. ಅವತ್ತಿಗೆ ಆ ನಂಬರ್ ಯ್ಯೂಸ್ ಮಾಡಿ ಬರೋಬ್ಬರಿ ಮೂರು ತಿಂಗಳು ಆಗಿತ್ತು. ಇದೇ ನಂಬರ್ ಬೇಕು ಅಂತ ಆಸ್ಪತ್ರೆಗೆ ಹೋಗೋ ಹಿಂದಿನ ದಿನ ಸಿಮ್ ಮಾರೋನ ಹತ್ತಿರ ಗಲಾಟೆ ಮಾಡಿ ಆತ ಕೇಳಿದ ದುಡ್ಡನ್ನು ಕೊಟ್ಟು ಮತ್ತೆ ಅದೇ ನಂಬರ್ ಆಕ್ಟಿವೇಟ್ ಮಾಡಿಸಿಕೊಂಡಿದ್ದೆ ಕೂಡ. ಇನ್ನೇನು ಗಾಡಿ ಮೇಲೆ ಹತ್ತಿ ಕುಂತು ಗಾಡಿ ಸ್ಟಾರ್ಟ್ ಮಾಡಬೇಕು ಆ ಹೊತ್ತಿಗೆ ನನ್ನ ದೊಡ್ಡ ಅಕ್ಕ ಪೋನ್ ಮಾಡಿ ಎಲ್ಲಿದ್ದೀಯಾ ಅಮ್ಮಿ..? ಆಸ್ಪತ್ರೆಗೆ ಹೋಗಿದ್ಯಾ? ಡಾಕ್ಟರ್ ಏನಂದ್ರು ಅಂದ್ರು? ನಿಮ್ಮ ಭಾವ ಪೋನ್ ಮಾಡಿದ್ರಾ, ದುರ್ಗದಲ್ಲೂ ದಾವಣಗೆರೆಯಲ್ಲೂ ಹುಡುಗಿ ಇದ್ದಾಳೆ ಅಂತಾ ಹೇಳ್ತಾ ಇದ್ದರು ಒಂದು ಸರಿ ಫೋನ್ ಮಾಡಿ ಮಾತಾಡು, ಮನೆ ಬೇಕಾದ್ರೆ ಅಮೇಲೆ ಕಟ್ಟಬಹುದು ಮೊದಲು ಮದ್ವೆ ಆಗು ಅಮ್ಮಿ... ಹೇಳೋ ಮಾತು ಕೇಳು ಇರೋನು ಒಬ್ಬ, ನಾಳೆ ದಿವಸ ನಿನಗೆ ಏನಾದ್ರೂ ಆದ್ರೇ ನಾವೇನ್ ಆಗ್ತೀವಿ ಗೊತ್ತಾ. ಬಿಡು ಅಮ್ಮಿ ಆಗಿದ್ದು ಆಗಿ ಹೋಯ್ತು ಎಷ್ಟು ದಿನ ಇದು ಹೇಳು.. ಅಂಥ ಒಂದೇ ಸಮನೇ ನನ್ನ ಮಾತಿಗೂ ಹೇಳಲು ಅವಕಾಶ ಕೊಡದೇ ತಾನು ಹೇಳಬೇಕಾದನ್ನು ಹೇಳಿ ಮುಗಿಸಿ ಬಿಟ್ಟವಳು ಕೊನೆಯಲ್ಲಿ ಹೆಲ್ತ್ ಹುಷಾರ್ ಅಮ್ಮಿ... ಅಂಥ ಹೇಳಿ ಮನೆಯಲ್ಲಿ ಅಮ್ಮ ಬರೀ ಬೇಳೆ ಹುಳಿ ಮುದ್ದೆ ಮಾಡಿದೆಯಂತೆ ಹೋಗಿ ಊಟ ಮಾಡಿ ರೆಸ್ಟ್ ಮಾಡು, ಅದು ಇದು ಯೋಚನೆ ಮಾಡಬೇಡ ಅಂತ ಹೇಳಿ ತನ್ನ ಒಂದೇ ಸಮನೇ ಮಾತಿಗೆ ಕೊನೆಗೂ ಫುಲ್ ಸ್ಟಾಪ್ ಇಟ್ಟು ಬಿಟ್ಟಳು ದೂರದ ಚಿತ್ರದುರ್ಗದಲ್ಲಿರುವ ನನ್ನ ದೊಡ್ಡ ಅಕ್ಕ. ಕೊನೆಯಲ್ಲಿ ನಿಮ್ಮ ಭಾವನಿಗೆ ಪೋನ್ ಮಾಡೋದು ಹೇಳೋದನ್ನು ಮರೆಯದೇ ಜೊತೆಗೆ ನಿನ್ನ ಮೊಬೈಲ್ನಲ್ಲಿ ಇರೋ ವಾಲ್ ಪೇಪರ್ ಅನ್ನು ಮೊದಲು ಚೇಂಚ್ ಮಾಡು ಅಮ್ಮಿ ಅಂತ ಹೇಳಿ ಪೋನ್ ಕಟ್ ಮಾಡಿ ಸುಮ್ಮನಾದಳು. ಅತ್ತ ಅವಳು ಪೋನ್ ಕಟ್ ಆಗುತ್ತಿದ್ದ ಹಾಗೇ ನನ್ನ ಮೊದಲ ಸಂಪಾದನೆಯಲ್ಲಿ ಒಂದು ಕಂತು ಮಿಸ್ ಆಗದೇ ಹಾಗೇ ಕಟ್ಟಿ ತೆಗೆದುಕೊಂಡಿದ್ದ ಟಿವಿಎಸ್ ಟಿಪಿಟರ್ ನ ಹ್ಯಾಂಡ್ಲಾಕ್ ತೆಗೆದು ಗಾಡಿ ಕ್ಲಚ್ ಮೇಲೆ ಎಡಗೈ ಇಟ್ಟು ಗಾಡಿ ಕೀ ಆನ್ ಮಾಡಿ ಸ್ಟಾರ್ಟ್ ಮಾಡೋಕ್ಕೆ ಶುರು ಮಾಡಿದೆ ಬುಗ್ ಬುಗ್ ಅಂತ ಶುರುವಾದ ಗಾಡಿ ಕೆಲ ಸೆಕೆಂಡ್ನಲ್ಲಿ ಮುಂದಕ್ಕೆ ಹೋಗದೇ ಸುಮ್ನೆ ನಿಂತುಕೊಂಡು ಬಿಡ್ತು, ಯಾಕ್ ಗುರು ನೀನು ಹೀಗ್ ಕಾಟಾ ಕೊಡ್ತೀಯಾ ಅಂತ ಗೊಣಗಾಡಿ ಸೀದಾ ಕೆಳಗೆ ಇಳಿದು ಕಿಕ್ ಹೊಡೆಯಲು ಶುರು ಮಾಡಿದೆ. ಮೊದಲೇ ಲೇಡಿ ಡಾಕ್ಟರ್ ಮುಂದೆ ನಿಂತುಕೊಂಡು ಸುಸ್ತಾಗಿದ್ದ ನನ್ನ ಕಾಲುಗಳು ಚಾಲೂ ಆಗದ ನನ್ನ ಸ್ಕೂಟರ್ನ ಮುಂದೆ ಸೋತು ಹೋಗಿ ಬಿಟ್ಟವು. ಅದೇ ಸಮಯಕ್ಕೆ ಮತ್ತೆ ನನ್ನ ಫೋನ್ ರಿಂಗಾಯಿತು ಈಗ ಮತ್ತೆ ಅಕ್ಕನ ಕರೆ ಅದ್ರೇ ಮೊದಲನೇವಳು ಅಲ್ಲ. ಎರಡನೇವಳು... ಮೊನ್ನೆ ತಾನೇ ಇಲ್ಲೇ ನಮ್ಮೂರಿಂದ ಹದಿನೈದು ಕಿ.ಮಿ ದೂರದಲ್ಲಿರುವ ಗುಬ್ಬಿಗೆ ಲಾಕ್ಡೌನ್ ಟೈಮ್ನಲ್ಲಿ ಹುಡುಗನ ಮನೆ ಮುಂದೆನೇ ಮದ್ವೆ ಆಯ್ತು... ಅವಳದ್ದು ಅದೇ ಪ್ರಶ್ನೆ ಅದೇ ಉತ್ತರ ಆದರೆ ದೊಡ್ಡಕ್ಕನ ಹಾಗೇ ಅಲ್ಲ.. ನನಗೆ ಏನು ಬೇಕು ಏನು ಬೇಡ ಅನ್ನೋದನ್ನು ಕಣ್ಣಂಚಲ್ಲಿ ತಿಳಿದುಕೊಳ್ಳುವವಳು, ಅಫ್ಕೋರ್ಸ್ ಅವಳು ಮದ್ವೆಗೂ ಮುನ್ನ ನಾನು ನೋಡಿದ ಹುಡ್ಗಿನೇ ನೀನು ಮದ್ವೆ ಆಗಬೇಕು ಹೀಗೆ ಇರ್ಬಾರದು ಅಂತ ಹೇಳಿ ಅವತ್ತು ಮುಂಜಾನೆ ಬ್ರಾಹ್ಮಿ ಮುಹೂರ್ತದಲ್ಲಿ ನನ್ನ ಭಾವನ ಕೈಯಲ್ಲಿ ದೊಡ್ಡ ಮನೆ ಮುಂದೆ ತಾಳಿ ಕಟ್ಟಿಸಿಕೊಂಡವಳು ನನ್ನ ಎರಡನೇ ಅಕ್ಕ. ಗಾಡಿಯನ್ನು ಸೈಡ್ಗೆ ಹಾಕಿ ಹೇಳು ಅಪ್ಪು ಅಂತ ಹೇಳಬೇಕು ಅಂದುಕೊಂಡವನು ಅಪ್ಪು ಅನ್ನೊಂದನ್ನು ಗಂಟಲಿನಲ್ಲಿ ಸಿಕ್ಕಿ ಹಾಕಿಕೊಂಡು ಹ್ಹಾ... ಹೇಳಮ್ಮ ಅಂತ ಕೇಳಿದೆ. ಅಂತ ಅವಳದ್ದು ಅದೇ ಪ್ರಶ್ನೆ ಎಲ್ಲಿದ್ದೀಯಾ ಡಾಕ್ಟರ್ ಏನು ಹೇಳಿದ್ರು..? ತಿಂಡಿ ಏನು ತಿಂದೇ..? ಮನೆಗೆ ಯಾವಾಗ ಹೋಗ್ತೀಯಾ ಮದ್ವೆ ವಿಷ್ಯ ಏನು ಮಾಡಿದೆ ಭಾವನಿಗೆ ಫೊನ್ ಮಾಡಿದ್ದ ಅವಿ ಮನೆ ವಿಷ್ಯ ಎಲ್ಲಿಗೆ ಬಂತು, ಮನೆಯಲ್ಲಿ ಗಲಾಟೆ ಮಾಡಬೇಡ, ಗೌರಿ ಹಬ್ಬಕ್ಕೆ ಬರ್ತಿನಿ ಮಾತಾಡೋಣ ಮನೆಗೆ ಹೋಗು ಅಮ್ಮ ಬರೀ ಬೇಳೆ ಹುಳಿ ಮುದ್ದೆ ಮಾಡಿದೆಯಂತೆ ಬಾಯ್ ಅಂತ ಹೇಳಿ ಪೋನ್ ಕಟ್ ಮಾಡಿದಳು. ಆಕೆ ಕರೆಯನ್ನು ಕಟ್ಟು ಮಾಡುತ್ತಿದ್ದ ಹಾಗೇ ನಾನು ಇತ್ತ ಮತ್ತೆ ನನ್ನ ಸ್ಟಾರ್ಟ್ ಆಗದ ಗಾಡಿ ಕಿಕ್ಕರ್ ಮೇಲೆ ಕಾಲು ನೋಯಿಸಿಕೊಂಡು ತುಳಿಯುತ್ತಿದೆ. ಮತ್ತೆ ನನ್ನ ಜೇಬಿನಲ್ಲಿ ಮೊಬೈಲ್ ಪೋನ್ ರಿಂಗಣಿತ್ತು. ಈ ಬಾರಿ ಮಾಡಿದ್ದು ಮಧು.... ಅಂದ ಹಾಗೇ ಮಧು ನನ್ನದು ಇತ್ತೀಚಿನ ಪರಿಚಯ, ಎಷ್ಟು ವರ್ಷ ಇರಬಹುದು? ಮೂರು ನಾಲ್ಕು ವರ್ಷ ಇರಬಹುದು ಏನೋ, ಮಧುಗೆ ನನ್ನ ಬ್ಯಾಂಕ್ ಅಕೌಂಟ್ ಬ್ಯಾಲೆನ್ಸ್ ಎಷ್ಟು ಇದೇ ಅನ್ನೊಂದರಿಂದ ಹಿಡಿದು ಮೊನ್ನೆ ಮೊನ್ನೆ ಅವಿಗೆ ಏನಾಗಿದೇ ನಿಮಗೆ ಸಿಗಿ ಮಾತನಾಡಬೇಕು ಅಂತ ಹೇಳಿ ನನ್ನ ಸಮಾಧಾನ ಮಾಡೋ ತನಕ ಗೊತ್ತು. ಕಟ್ಟು ಮಸ್ತಾದ ಆಳು, ಎಲ್ಲದಕ್ಕಿಂತ ಹೆಚ್ಚು ಪೈಲೆಟ್ ಬೇರೆ ಕಾರಣಂತಾರಗಳಿಂದ ಇಷ್ಟವಿಲ್ಲದ ಕೆಲಸದಲ್ಲಿ ಸಂಸಾರಕ್ಕಾಗಿ ದುಡಿಯುತ್ತಿರುವ ಮಧು, ಎಲ್ಲದಕ್ಕಿಂತ ಹೆಚ್ಚಾಗಿ ನನ್ನದೇ ಜಾತಿಯ ಹುಡುಗ ಅನ್ನೋ ಹೆಮ್ಮೆಯೊಂದಿಗೆ ಇರುವವನು ನಾನು. ಅಂದ್ಹಾಗೆ, ಇದೇ ಮಧು ಅವತ್ತು ನಾನು ಆಸ್ಪತ್ರೆಯಲ್ಲಿ ಐಸಿಯುನಲ್ಲಿ ಇದ್ದಾಗ ಯಾವುದು ಯಾವುದೋ ದೇವರಿಗೆ ಹರಕೆ ಹೊತ್ತು ಡಾಕ್ಟರ್ ಗೊತ್ತಿಲ್ಲದ ಹಾಗೇ ಐಸಿಯುಗೆ ಬಂದು ಹಣೆಗೆ ಕುಂಕುಮ ಇಟ್ಟು ಅದ್ಯಾವುದೋ ಮಂತ್ರ ಹೇಳಿ ಬೇಗ ಹುಷಾರಾಗಿ ಅಂತ ಹೇಳಿ ಹೋಗಿದ್ದರಂತೆ. ಅದೇ ಮಧು ಪೋನ್ ಮಾಡಿ ಎಲ್ಲಿದ್ದೀರಾ ಅವಿ ಅಂತ ಮಾತು ಶುರು ಮಾಡಿದರು. ಅಣ್ಣ ಇಲ್ಲೇ ಇದ್ದೀನಿ ಗಾಡಿ ಯಾಕೋ ಶುರು ಆಗ್ತಾ ಇಲ್ಲ ಇರಿ ಫೋನ್ ಮಾಡ್ತೀನಿ ಅಂದೇ, ಆ ಕಡೆಯಿಂದ ಮಧು ಸರಿ ಸರಿ ಮನೆಯಲ್ಲಿ ಇದ್ದೀನಿ ಫ್ರೀ ಮಾಡ್ಕೊಂಡು ಮನೆ ಕಡೆ ಬನ್ನಿ ಹೊರಗೆ ಹೋಗೋಣ ಅಂತ ಹೇಳಿ ಪೋನ್ ಕಟ್ ಮಾಡಿದ್ರು. ಮುಂದುವರೆಯುವುದು.... ಬರಹ : ಅವಿನಾಶ್ ಆರ್ ಭೀಮಸಂದ್ರ ಸೂಚನೆ : ಬರಹವನ್ನು ಹಿಡಿಯಾಗಿ ಬಿಡಿಯಾಗಿ ದೃಶ್ಯ ರೂಪಕದಲ್ಲಿ ಆಗಿಲಿ ಬಳಕೆ ಮಾಡುವಂತಿಲ್ಲ, ಹಾಗೂ ಲೇಖಕರ ಅನುಮತಿ ಇಲ್ಲದೇ ಪುನರ್ ಮುದ್ರಣ ಮಾಡುವಂತಿಲ್ಲ. ಬರಹದ ಹಕ್ಕು ಸಂಪೂರ್ಣ ಲೇಖಕರಿಗೆ ಸೇರಿದ್ದು